Femeile din România sunt cele mai nefericite din Uniunea Europeană și printre cele mai nefericite din lume, potrivit unui index global al bunăstării femeilor.
Sociologii spun că lucrurile stau diferit în funcțe de mediul în care locuiesc. Cele mai mari probleme sunt în zonele rurale. La nivel mondial, femeile din Rusia, China și țările arabe sunt mai fericite decât româncele.
Femeile din România ocupă locul 65 în lume într-un index care măsoară experiențele lor cu sănătatea, educația și asistența socială. Cu alte cuvintre sunt printre cele mai nefericite femei din Europa.
Potrivit datelor, a scăzut interesul pentru îngrijirea preventivă, la fel și pentru satisfacerea nevoilor de bază. În schimb, româncele acordă o atenție mai mare sănătății emoționale și siguranței.
În Europa, doar femeile din Bosnia și Herțegovina, Republica Moldova și Albania sunt mai nefericite ca româncele. Sociologii spun că bunăstarea lor ține de mediul din care acestea provin, potrivit Știrile ProTV.
Dacă în zonele marilor orașe, familiile au început să ia mai mult masa la restaurant, iar femeile folosesc echipamente moderne pentru o parte din sarcinile casnice tradiționale, lucrurile stau diferit în zonele rurale.
Suntem în urmă și la accesul la funcții de conducere și poziții în politică și administrație pentru femei.
Cele mai fericite femei din lume sunt cele din Taiwan, Kuweit, Austria, Germania și Elveția. Studiul a fost realizat in randul a 79.000 de femei din 143 de țări.